section_heading: Singlovi
paragraph_text: "Hold It Against Me" je prvi singl s albuma. Nakon što je demoverzija pjesme izvođena od tekstopisačice Bonnie McKee procurila na internet, Britnina verzija je premijerno prikazana 10. siječnja 2011. Sljedećeg dana, singl je objavljen za digitalno preuzimanje preko iTunesa. Pjesma je debitirala na prvoj poziciji u Kanadi, Belgiji, Danskoj i Novom Zelandu kao i na američkoj ljestvici singlova Billboard Hot 100 i tako je postala drugi umjetnik u povijesti ljestvice koji ima nekoliko pjesama koji su debitirali na prvom mjestu ljestvice, a ovaj singl je četvrti Spearsin broj jedan u SAD-u.